Ministru kabineta noteikumu projekta

„Grozījumi Ministru kabineta 2019. gada 12. marta noteikumos Nr. 116

„Prasības personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju”” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekta „Grozījumi Ministru kabineta 2019. gada 12. marta noteikumos Nr. 116 „Prasības personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju”” (turpmāk – noteikumu projekts) mērķis ir precizēt un papildināt nosacījumus attiecībā uz sertifikāta un apliecības izsniegšanu personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju. Noteikumu projektā precizēti nosacījumi pārbaudes testam, ko kārto persona, lai saņemtu sertifikātu, nosacījumi kvalifikācijas paaugstināšanas pasākumiem, kurus apmeklē persona, kas saņēmusi sertifikātu vai apliecību, kā arī nosacījumi apliecības saņemšanai. Noteikumu projekts papildināts ar normu par apmācības kursa programmas un kvalifikācijas paaugstināšanas pasākuma programmas saskaņošanu.Noteikumu projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku audzēšanas un ciltsdarba likuma 14. panta piektā daļa.Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2019. gada 12. marta noteikumi Nr. 116 „Prasības personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju” (turpmāk – noteikumi Nr. 116), kuros ir noteikti lauksaimniecības dzīvnieku vērtēšanas, pārraudzības, mākslīgās apsēklošanas, olšūnu un embriju transplantācijas speciālista apmācības, kā arī sertifikāta un apliecības izsniegšanas un anulēšanas nosacījumi. Noteikumos Nr. 116 jāizdara grozījumi, lai precizētu un papildinātu tiesisko regulējumu.Ar noteikumu projektu precizēts noteikumu Nr.116 10. punkts, nosakot, kuri jautājumi ietverami pārbaudes testā, ko kārtos persona, lai saņemtu sertifikātu. Atbilstoši attiecīgajai darbības jomai pārbaudes testā būs jautājumi par lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju, kā arī par dzīvnieku audzēšanu un ciltsdarbu reglamentējošiem normatīvajiem aktiem.Noteikumu projektā precizēts noteikumu Nr.116 12.3. apakšpunkts, svītrojot nosacījumu par teorētiskās apmācības apliecinoša dokumenta kopijas iesniegšanu Lauksaimniecības datu centrā, jo noteikumu Nr.116 9. punktā ir noteikts, ka izglītības iestāde, izmantojot elektroniskās paziņošanas sistēmu, informē Lauksaimniecības datu centru par personām, kas ir apguvušas teorētisko apmācību. Tādējādi personai, kas vēlas saņemt sertifikātu kažokzvēru, trušu, medus bišu (*Apis mellifera L.*) un briežu dzimtas dzīvnieku mākslīgajā apsēklošanā un kas apguvusi teorētiskās apmācības kursu izglītības iestādē un saņēmusi teorētiskās apmācības apliecinošu dokumentu, turpmāk šī dokumenta kopija nebūs jāiesniedz Lauksaimniecības datu centrā.Noteikumu projekts paredz precizējumus noteikumu Nr.116 21. un 36. punktā, nosakot, ka persona, kas ir saņēmusi sertifikātu lauksaimniecības dzīvnieku vērtēšanā, pārraudzībā, mākslīgajā apsēklošanā vai olšūnu un embriju transplantācijā, un persona, kas ir saņēmusi apliecību lauksaimniecības dzīvnieku pārraudzībā vai mākslīgajā apsēklošanā, ne retāk kā reizi piecos gados paaugstina kvalifikāciju, apmeklējot attiecīgās darbības jomas kvalifikācijas paaugstināšanas pasākumus, kā arī kursus, seminārus un konferences vismaz 16 stundu apjomā par katru sertifikātā vai apliecībā norādīto darbības jomu. Tas nozīmē, ka persona, kurai, piemēram, ir sertifikāts vai apliecība attiecīgās sugas lauksaimniecības dzīvnieku pārraudzībā un attiecīgās sugas lauksaimniecības dzīvnieku mākslīgajā apsēklošanā, piecu gadu laikā paaugstina kvalifikāciju vismaz 16 stundu apjomā par attiecīgās sugas lauksaimniecības dzīvnieku pārraudzību un vismaz 16 stundu apjomā par attiecīgās sugas lauksaimniecības dzīvnieku mākslīgo apsēklošanu. Ir svarīgi, lai persona piecu gadu laikā apmeklētu kvalifikācijas paaugstināšanas pasākumus par katru darbības jomu, ar kuru nodarbojas, un apgūtu aktuālo informāciju par dzīvnieku audzēšanas un ciltsdarba jomu, par lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu, olšūnu un embriju transplantāciju, kā arī uzzinātu aktuālo informāciju par normatīvajiem aktiem dzīvnieku audzēšanas un ciltsdarba jomā.Ar noteikumu projektu precizēts noteikumu Nr.116 22. un 37. punkts, nosakot, ka izglītības iestāde, šķirnes lauksaimniecības dzīvnieku audzētāju biedrība, krustojuma cūku audzētāju organizācija vai dzīvnieku mākslīgās apsēklošanas komersants, informējot Lauksaimniecības datu centru par personas apmeklēto kvalifikācijas paaugstināšanas pasākumu, norādīs tikai to stundu skaitu, kas attiecināmas par attiecīgo darbības jomu.Noteikumu projekts paredz papildināt noteikumus Nr.116 ar 22.1 un 37.1 punktu. Noteikumu projektā noteikts, ka turpmāk izglītības iestādei, šķirnes lauksaimniecības dzīvnieku audzētāju biedrībai, krustojuma cūku audzētāju organizācijai vai dzīvnieku mākslīgās apsēklošanas komersantam pirms kvalifikācijas paaugstināšanas pasākuma sagatavotā kvalifikācijas paaugstināšanas pasākuma programma ir jāsaskaņo ar Lauksaimniecības datu centru un jāvienojas par attiecināmo stundu skaitu, ko norādīt sertifikātu un apliecību ieguvušo personu reģistrā par konkrēto darbības jomu, par kuru tiek celta kvalifikācija.Noteikumu projekts paredz precizējumus noteikumu Nr.116 23. un 38. punktā, nosakot, ka tad, ja kvalifikācijas paaugstināšanas pasākums būs apmeklēts citās iestādēs, nevis izglītības iestādē, šķirnes lauksaimniecības dzīvnieku audzētāju biedrībā, krustojuma cūku audzētāju organizācijā vai pie dzīvnieku mākslīgās apsēklošanas komersanta, persona pēc kvalifikācijas paaugstināšanas pasākuma apmeklēšanas kvalifikācijas paaugstināšanu apliecinošu dokumentu iesniegs Lauksaimniecības datu centrā, nevis arī iepriekšminētajās iestādēs, un Lauksaimniecības datu centrs iekļaus sertifikātu un apliecību ieguvušo personu reģistrā personas apmeklēto kvalifikācijas paaugstināšanas pasākumu, norādot to stundu skaitu, kas attiecināmas par attiecīgo darbības jomu. Turpmāk tikai Lauksaimniecības datu centrs izvērtēs citu iestāžu, izņemot izglītības iestādes, šķirnes lauksaimniecības dzīvnieku audzētāju biedrības, krustojuma cūku audzētāju organizācijas vai dzīvnieku mākslīgās apsēklošanas komersanta, organizētos kursus, seminārus un konferences, kurus persona būs apmeklējusi Latvijā vai ārvalstīs, un reģistrā norādīs to stundu skaitu, kas būs attiecināmas par attiecīgo darbības jomu. Tas nepieciešams, lai nodrošinātu, ka persona piecu gadu laikā apmeklē attiecīgās darbības jomas kvalifikācijas paaugstināšanas pasākumus un būtu vienota pieeja, norādot reģistrā to stundu skaitu, kas ir attiecināmas uz attiecīgo darbības jomu.Noteikumu projektā precizēts 29. punkts, nosakot, kurās darbības jomās personai tiek izsniegta apliecība. Persona var saņemt apliecību attiecīgās sugas lauksaimniecības dzīvnieku pārraudzībā vai mākslīgajā apsēklošanā.Noteikumu projektā 32. punkts papildināts ar nosacījumu, ka dzīvnieku mākslīgās apsēklošanas komersanti sagatavoto apmācības kursa programmu saskaņo ar Lauksaimniecības datu centru. Komersanti saskaņā ar noteikumiem Nr.116 organizē 16 stundu teorētisko (cūkkopībā sešu stundu) un 15 stundu praktisko (cūkkopībā divu stundu) apmācību personām, kas vēlas saņemt apliecību lauksaimniecības dzīvnieku mākslīgajā apsēklošanā darbam vienā ganāmpulkā. Apmācības kursa tēmas ir noteiktas noteikumos Nr.116. Apmācības kursa programmas saskaņošana ar Lauksaimniecības datu centru ir nepieciešama, lai nodrošinātu, ka noteikumos Nr.116 minētās tēmas tiek iekļautas apmācības kursa programmā un komersanti piedāvā personām apgūt līdzvērtīga satura apmācības kursa programmas. Patlaban Pārtikas un veterinārā dienesta datubāzē ir reģistrēti astoņi dzīvnieku mākslīgās apsēklošanas komersanti, kas var piedāvāt apgūt apmācības kursu lauksaimniecības dzīvnieku mākslīgajā apsēklošanā.Noteikumu projekts minētās problēmas atrisinās pilnībā.Noteikumu projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Šķirnes lauksaimniecības dzīvnieku audzētāju organizācijas, kas nodarbojas ar noteiktas lauksaimniecības dzīvnieku sugas un šķirnes izkopšanu. Patlaban valstī ir 15 šķirnes lauksaimniecības dzīvnieku audzētāju organizāciju.Dzīvnieku mākslīgās apsēklošanas komersanti, kas nodarbojas ar lauksaimniecības dzīvnieku mākslīgās apsēklošanas pakalpojumu sniegšanu, kā arī piedāvā apmācību un kvalifikācijas paaugstināšanas kursus ciltsdarba jomā. Patlaban Pārtikas un veterinārā dienesta datubāzē ir reģistrēti astoņi dzīvnieku mākslīgās apsēklošanas komersanti.Noteikumu projekts attiecas uz personām, kas ir saņēmušas sertifikātu lauksaimniecības dzīvnieku vērtēšanā, pārraudzībā, mākslīgajā apsēklošanā, olšūnu un embriju transplantācijā. Patlaban valstī ir 1067 personas, kas saņēmušas sertifikātu.Noteikumu projekts attiecas uz personām, kas ir saņēmušas apliecību lauksaimniecības dzīvnieku pārraudzībā un mākslīgajā apsēklošanā. Patlaban valstī ir 4602 personas, kas saņēmušas apliecību. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām. Noteikumu projektam nav ietekmes uz administratīvo slogu. |
| 3. | Administratīvo izmaksu monetārs novērtējums | Noteikumu projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība. |
| 2. | Sabiedrības līdzdalība projekta izstrādē | No 2020. gada 4. līdz 19. jūnijam noteikumu projekts bija ievietots Zemkopības ministrijas tīmekļvietnes www.zm.gov.lv sadaļā „Sabiedrības līdzdalība” un Ministru kabineta tīmekļvietnē www.mk.gov.lv, dodot iespēju sabiedrības pārstāvjiem sniegt viedokļus par noteikumu projektu.Noteikumu projekts elektroniski saskaņots ar Lauksaimniecības datu centru. |
| 3. | Sabiedrības līdzdalības rezultāti | Par tīmekļvietnē [www.zm.gov.lv](http://www.zm.gov.lv) un Ministru kabineta tīmekļvietnes sadaļā “Valsts kanceleja” – “Sabiedrības līdzdalība” ievietoto noteikumu projektu iebildumi vai priekšlikumi netika saņemti.No Lauksaimniecības datu centra par noteikumu projektu iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Blūma 67027561

lelde.bluma@zm.gov.lv